Source: https://revista22.ro/70271083/revocarea-lui-kovesi-se-va-juca-la-ccr-la-diferen-de-un-singur-vot.html
Timestamp: 2018-10-23 18:45:36+00:00

Document:
Revocarea lui Kovesi se va juca la CCR la diferență de un singur vot
Revocarea procurorului șef DNA, este la mâna CCR. Devansarea cu 10 zile a termenului pentru dezbaterea conflictului constituţional dintre Guvern şi Preşedinte privind refuzul lui Klaus Iohannis de a o revoca pe şefa DNA Laura Codruţa Kovesi nu este de bun augur, majoritatea fiind de partea lui Toader.
Președintele Curții Constituționale a României, Valer Dorneanu, fost membru PSD și un magistrat apropiat de Tudorel Toader, se ocupă de redactarea raportului în cauza conflictului constituțional dintre Guvern și Președinte, una dintre cele mai importante cauze pentru Klaus Iohannis, dezvăluie G4Media.ro.
Curtea Constituţională va judeca joi, 10 mai, conflictul constituțional dintre Guvern și Președinte care poate conduce la demiterea procurorului șef DNA. Iniţial, termenul de dezbatere era 20 mai, însă CCR a devansat intempestiv data pentru 10 mai. Potrivit surselor G4Media.ro ar exista în acest moment o majoritate în favoarea ministrului Toader, dat fiind că judecător raportor în această cauză este chiar președintele CCR Valer Dorneanu iar magistratul asistent care redactează raportul este Karoly Benke, care l-a avut conducător de doctorat pe actualul ministru al justiției, Tudorel Toader.
TAGS : dna laura codruta kovesi ccr curtea constitutionala klaus iohannis
?????? 2018-05-11
Remarcați și că legea 303 din 2004 a fost modificată , având o formă înainte de 13 septembrie 2005 și altă formă după aceea ?
?????? 2018-05-09
Legea nr. 303/2004 privind statutul magistraților
"Art. 53. - Modificări (1)
(1) Procurorul general al Parchetului de pe lângă Înalta Curte de Casație și Justiție, prim-adjunctul și adjunctul acestuia, precum și procurorul general al Parchetului Național Anticorupție și adjunctul acestuia sunt numiți de către Președintele României, la propunerea Consiliului Superior al Magistraturii, cu recomandarea ministrului justiției, dintre procurorii care au o vechime minimă de 18 ani în magistratură, pe o perioadă de 5 ani, fără posibilitatea reînvestirii. Dispozițiile art. 52 alin. (2) se aplică în mod corespunzător.
(2) Revocarea din funcție a procurorilor cu funcții de conducere prevăzuți la alin. (1) se face de către Președintele României, la propunerea Consiliului Superior al Magistraturii, ca sancțiune disciplinară."
emil 2018-05-09
Direct la CCR trebuia domnul Toader sa trimita revocarea nu sa faca dansul pinguinului prin CSM si presedintie.
horatiu 2018-05-09
indiferent de rezultat , pentru mine , ca intelectual de alta factura decit cea juridica , s-a cristalizat convingerea ca la acest moment , romanii cu specialitate juridica , prin prestatia la virf , acolo unde aceasta prestatie conteaza pentru Romania , fac dovada unei josnicii fara margini . desigur oameni precum decanul facultatii de drept Bucuresti care , la momentul verdictului de plagiat al d-l Ponta spunea ca ii pasa de tineri , de studentii de la drept , la fel si probabil multi altii au competenta . pentru noi si pentru opinia lumii democratice insa ei nu conteaza . conteaza cei afiliati la scirbavnica pervertire a gindirii juridice romanesti . altel spus ... speta insusita de acestia ... dupa impuscarea lui Ceusescu este ... liber la ticalosie , liber la prostituare juridica ... huo huo huo !!!

References: CCR 
 CCR 
 CCR 
 ccr 
 CCR 
 CSM